MM Stoica știe câți jucători de la FCSB vor evolua la EURO 2024: ”Eu i-am zis, dar mi-a tăiat-o”
România va juca la EURO 2024 contra Belgiei, Slovaciei și Ucrainei, în grupa E.
Mihai Stoica, managerul general al FCSB, susține că doar trei jucători din cadrul lotului său vor fi convocați de către selecționerul Edi Iordănescu pentru EURO 2024.
MM Stoica a spus că este vorba despre Florinel Coman, care se va transfera în Qatar în această vară, Ștefan Târnovanu și Darius Olaru.
De asemenea, oficialul FCSB a subliniat că și-ar fi dorit ca jucătorii care au avut prestații bune în acest sezon să se odihnească înainte de EURO 2024, însă patronul Gigi Becali a fost de altă părere.
„Coman nu va mai fi jucătorul nostru. Târnovanu e portar. Olaru e singurul jucător la ora actuală în situația asta (n.r – jucător de câmp de la FCSB care să meargă la EURO). Nu știu dacă va mai fi un jucător de la noi, nu cred. Șut? Nu știu și nu cred.
Eu aș fi vrut să plece în vacanță Olaru, dar dacă Gigi a hotărât să nu plece ca să nu se considere că nu tratăm cu maximă seriozitate meciurile astea, n-am ce să fac. Nu pot să hotărăsc eu peste Gigi. Eu am vrut să-l sun pe Edi, dar Gigi mi-a tăiat-o, a zis că vor juca toți”, a spus Mihai Stoica, la Orange Sport.